
           Republika Hrvatska
       Trgovački sud u Zagrebu
         Zagreb, Amruševa 2/II

U  I M E  R E P U B L I K E  H R V A T S K E

R J E Š E N J E

Trgovački sud u Zagrebu, po stečajnom sucu Nikolini Dorić Hadžisejdić, u stečajnom predmetu u povodu zahtjeva FINANCIJSKA AGENCIJA, RC Zagreb, Podružnica Zagreb, Trg svibanjskih žrtava 1995. 1, OIB: 85821130368, za otvaranje stečajnog postupka nad dužnikom NORŠIĆ proizvodno, trgovačko i uslužno poduzeće p.o., OIB 38301871096, Velika Gorica, Dolenska 29, 27. lipnja 2016.,

r i j e š i o    j e

 Odbacuje se kao nedopušten prijedlog za otvaranje stečajnog postupka nad dužnikom NORŠIĆ proizvodno, trgovačko i uslužno poduzeće p.o., OIB 38301871096, Velika Gorica, Dolenska 29.

Obrazloženje

Provjerom u sudskom registru ovog suda utvrđeno je da je rješenjem poslovni broj 
Tt-08/3016 od 5. ožujka 2008. društvo NORŠIĆ proizvodno, trgovačko i uslužno poduzeće p.o., OIB 38301871096, Velika Gorica, Dolenska 29, brisano iz sudskog registra. 
	Prema odredbi čl. 3. st. 1. Stečajnog zakona („Narodne novine“ broj 71/15, dalje: SZ) stečaj se može provesti nad pravnom osobom i nad imovinom dužnika pojedinca, ako zakonom nije drukčije određeno. Dužnikom pojedincem u smislu ovoga Zakona smatra se fizička osoba obveznik poreza na dohodak od samostalne djelatnosti prema odredbama Zakona o porezu na dohodak i fizička osoba obveznik poreza na dobit prema odredbama Zakona o porezu na dobit.
	Dakle, dužnik je upisom brisanja u sudski registar prestao postojati te kako je pravna osoba nad kojom se može provesti stečajni postupak time prestala postojati, sud je riješio kao u izreci.

U Zagrebu 27. lipnja 2016.
                  SUDAC:
                                                                                                   Nikolina Dorić Hadžisejdić,v.r.

UPUTA O PRAVNOM LIJEKU:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog suda u 2 primjerka.

Za točnost otpravka-ovlašteni službenik:
Karmela Dolenc

